SEBUAH SIRI NETFLIX
Tolong bertahan. Tolonglah.
Tolong bertahan.
- Tuan! - Berikan ruang!
Ya Tuhan! Kate!
Panggil doktor bedah sekarang!
Belakang kepalanya luka.
Saya dah tekan, tapi ia perlu dijahit.
- Cik Sharma? Boleh cik dengar? - Selimut. Dia menggigil!
Biar saya bekerja.
Apa terjadi? Pembantu saya nampak abang angkat Cik Sharma.
Dia tak apa-apa?
Entahlah.
Abang pula?
Ini salah abang.
Semua ini salah abang.
Abang.
Mana dia?
Dah seminggu tak ada akhbar.
Sepatutnya dua atau tiga terbitan dah dikeluarkan.
Mungkin dia dah habis modal tentang gadis radikal,
Eloise Bridgerton itu.
Budak. Mana akhbar skandal kami?
Hari ini tak ada. Encik mahu surat khabar?
Mengarutlah.
Kakak harap Whistledown sambung akhbarnya sebelum majlis perkahwinan kakak.
Mungkin dia berhenti menulis
supaya tak perlu laporkan berita membosankan itu.
Mungkin dia enggan lagi memusnahkan hidup orang.
Ibu, saya mahu jumpa Eloise.
- Seminggu dah berlalu. - Jangan pergi ke rumahnya. Faham?
Apa perkembangan urusan dengan En. Bridgerton?
Sikit lagi. Kami akan bertemu hari ini.
Bagus. Awak tak rasakah kita patut belanjakan pendapatan kita?
Wang kita melimpah-ruah.
Bolehlah saya beli kabinet senjata baru.
Saya bayangkan majlis keraian.
Varley, saya dan Lord Featherington mahu anjurkan majlis.
Hebat cadangan itu.
Untuk meraikan pertunangan kami?
Untuk meraikan kita semua.
Varley, saya mahu hiasan yang berkilauan,
bergemerlapan, emas, semua yang terbaik.
Kita akan menggelarnya,
"Majlis Tari-Menari Featherington."
Uniknya.
Saya akan edarkan kad jemputan segera.
Bagaimana dengan keluarga Bridgerton dan Sharma?
Mereka sedang dilanda skandal.
Tentu seronok melihat mereka sedewan.
Semua orang suka drama.
Cik Sharma masih belum sedar daripada kecederaannya.
Kita tak patut mempersendakan mereka.
Jemput semuanya.
Besar kemungkinan mereka takkan datang,
tapi kita perlu tunjukkan kekayaan kita.
Selepas tahun yang amat tragis.
Saya mahu…
Bunga mawar dan lilac kali ini. Biar nampak ceria.
Terima kasih, Pn. Wilson.
Ibu hantar bunga kepada keluarga Sharma lagi?
Bunga layu akan menyedihkan apabila ada orang uzur.
Perlukah kita hadiri majlis Featherington?
Entahlah. Mungkin bagus juga kerana kita dijemput.
Padi tadi, dua kali orang tak mahu pandang muka ibu.
Mujurlah Lady Whistledown tak tulis tentangnya.
Dia dah tak tulis langsung. Bukan begitu, El?
Eloise,
keluarlah dengan Penelope agar kamu rasa lebih tenang.
Dia tentu tak mahu dilihat bersama saya.
Featherington tahu keadaan kita teruk. Ibu pun tahu, cuma tak mengaku.
Kenapa tak cakap tiga pekerja dah berhenti?
Abang perlu tahu perkara sebegini.
Bukan kita saja yang terkesan akibat reputasi.
Colin, ada apa-apa yang kamu mahu beritahu abang?
- Saya tak ambil tahu tentang pekerja. - Bagaimana dengan akaun?
Itu pun kamu tak pedulikan juga kerana selepas abang buat kira-kira,
abang dapati kamu dah keluarkan banyak wang.
Ia untuk apa?
Saya cuma melabur dengan Lord Featherington.
Inilah masalahnya dengan keluarga kita.
Tiada sesiapa tahu mengurusnya.
Dia cuma 21 tahun.
Tak bolehkah kami buat keputusan sendiri?
Sambung melukis dan jangan tanya abang tentang kegiatan kamu.
Abang tak sanggup sebut.
Boleh saya minta diri?
Saya pun ada hal.
Jangan risau, abang.
Saya akan maklumkan setiap langkah saya.
- Saya perlu melukis. - Saya perlu membaca.
Saya ada kelas bahasa Latin.
Dia bagaimana?
- Saya tak tahu. Saya tak… - Kamu tak lawat dia?
- Seminggu dah berlalu. - Tengoklah. Saya sibuk.
Tipulah kalau ibu kata ibu tak risau tentang kamu, Anthony.
Saya tiada masa untuk ini.
Mungkin…
kamu patut luangkan masa untuknya.
Cik Eloise. Ada bungkusan untuk cik.
- Saya tak mahu… - Cik mungkin mahu bungkusan ini.
Saya tunggu di luar.
Awak dapat nota saya.
Kenapa tak beritahu lebih awal?
Kenapa awak terus tipu saya?
Layan saya selama ini sedangkan awak tahu
yang Lady Whistledown guna kedai ini untuk mencetak akhbarnya.
Saya tak boleh beritahu
kerana dia sentiasa memerhati.
Awak fikir kenapa saya halau awak
sedangkan hasrat saya sebaliknya?
Saya tak mahu dia nampak kita bersama dan kutuk awak.
Dah terlambat.
Maafkan saya, Cik Bridgerton.
Atas segalanya.
Whistledown dah guna khidmat kedai lain.
- Tapi awak berhak tahu. - Bukan itu saja.
Nampaknya dia dah berhenti menulis.
Jadi sekarang masa terbaik untuk mencarinya
kerana dia tentu tak menjangkanya.
Awak tahu caranya, saya tekad
dan bersama, kita boleh dedahkan dia.
Saya perlu tahu semuanya.
Naskhah asal tiba pada awal pagi. Dua kali seminggu.
- Awak ada pembalutnya? - Ia tak dibalut.
Ia dijahit dalam kain sutera.
Patik gembira kerana menerima jemputan tuanku hari ini.
Patik ingat tuanku tak mahu lagi jumpa patik selepas…
kejadian baru-baru ini.
Ya.
Beta ada masa lapang sekarang
dengan ketiadaan Lady Whistledown.
Beta fikir mungkin seronok berbual dengan kamu.
Beta tak pernah tahu sebab sebenar
viscount dan pengantin perempuan
tak meneruskan perkahwinan itu.
Adakah ia berkait
dengan adik Lord Bridgerton yang radikal itu?
Patik tak tahu, tuanku.
Kami terlalu sibuk
memikirkan tentang Cik Sharma
dan berharap dia pulih daripada kecederaannya.
Sudah tentu.
Beta akan hantar beberapa kalung sebagai tanda simpati.
- Menjunjung kasih, tuanku. - Sama-sama.
Rasanya adakah orang lain yang akan berkahwin musim ini?
Bagaimana dengan Lord Fife dengan gadis muka masam yang main hap itu?
Patik tak tahu pula yang mereka bersama.
Lady Whistledown saja yang tahu khabar-khabar sebegitu, bukan?
Mungkin kita patut cari
minat baru.
Jangan menyibuk, Will,
dan uruskan bar awak.
- Di mana lokasi lombong-lombong itu. - Tak perlulah saya beritahu.
Nanti ada pula orang yang cuba melombong di sana.
- Mondrich! Seronoknya jumpa awak di sini. - Tapi ini memang barnya.
Nampaknya dia buat kelab saya sebagai pusat dia menjalankan muslihatnya.
"Muslihat" perkataan yang tak elok, bukan?
Tak mungkin En. Bridgerton serius dengan semua ini.
- Dia penipu. - Apa awak kata, Mondrich?
Dia sama macam mendiang sepupunya
yang menjalankan urusan haram yang saya sokong tanpa sengaja.
Nanti awak tengoklah sendiri.
Keluarga Featherington akan mengadakan majlis besar-besaran.
- Agak hebat bagi keluarga yang… - Cukup.
Featherington ialah keluarga mulia yang sering diburuk-burukkan.
Kalau saya jadi awak, saya takkan tuduh sesuka hati,
apatah lagi memandangkan awak pun tiada pelanggan.
Mari buat urusan kita di tempat lain, Featherington.
Colin Bridgerton dah termakan umpan.
Awak benarkan saya tidur di bilik ini
tak bermakna awak boleh terjah masuk.
Maafkan saya.
Nampaknya persediaan untuk majlis itu berjalan lancar.
Bunga emas, minuman emas, segala-galanya emas.
Awak tak suka emas?
En. Bridgerton dah melabur dan tiada lagi calon pelabur yang tinggal.
- Mustahil. - Kita cekap dan pasukan yang hebat.
Kalau begitu, kita boleh juga melawat keluarga kaya
di luar bandar.
Keluarga kaya di sana tak ramai.
Pelabur di sini pula akan minta pulangan daripada pelaburan mereka.
Kemudian, habislah rancangan kita.
Tak mungkin awak tiada jalan keluar.
Kita tinggalkan London.
Pergi ke Amerika.
Jangan harap.
Awak suka jadi bangsawan di sini.
Jadi, cuba bayangkan betapa seronoknya keadaan di kota baru.
Ada banyak peluang dan kekayaan untuk kita berdua.
Portia, kita akan lebih cekap
tanpa sebarang halangan seperti dalam masyarakat yang jelik ini.
Awak tentu tahu Amerika tiada keluarga diraja.
Awak boleh jadi ratu mereka.
Fikirkanlah…
dan saya amat menyukai emas.
Kakak, janganlah begini.
Kakak tak boleh tinggalkan saya. Kita perlu…
Tolonglah.
Edwina.
Ibu! Lady Danbury! Datang cepat!
- Sayang? - Dia dah sedar.
Syukurlah. Suruh doktor datang.
Kate.
Apa yang kamu ingat?
Saya menunggang di taman
dan saya terjatuh.
Ibu, Edwina, maafkan saya.
Kakak, berehatlah. Jangan paksa diri.
Lord Bridgerton ada datang melawat?
Dia…
Dia yang selamatkan kamu di taman.
Dengan gagah berani.
Dia bawa kamu pulang beberapa hari lepas.
Tapi sejak itu?
Tak apa.
Betul cakap kamu.
Kakak perlu berehat.
Saya akan sertai kalian di bilik tamu.
Anthony.
- Dia dah sedar? - Pelayan beritahu Pn. Wilson.
Ia… memang tak dijangka.
Menemui orang sebegitu.
Seseorang
yang kita cinta.
Ibu amat bersimpati.
Ibu kesal kerana kamu yang bersama ayah pada hari itu.
Ibu juga kesal atas segala yang berlaku pada hari-hari yang berikutnya.
Kalau ibu boleh putarkan masa, ibu akan ubah segalanya.
Itulah yang ibu bayangkan sebelum ibu tidur setiap malam
dan sebelum ibu bangun setiap pagi.
Ia sentiasa menghantui ibu.
Saya tak mampu menemuinya.
Kehilangan Edmund ialah saat paling sukar dalam hidup ibu
dan keperitan yang ibu rasa…
tak dapat digambarkan.
Tapi setidak-tidaknya ada satu hakikat yang melegakan hati ibu.
Yakni,
ibu tahu ibu tetap akan pilih untuk hidup bersamanya
jika diberi pilihan,
dan ibu rela merasai
segala kesedihan itu semula jika terpaksa
kerana cinta sejati tiada tandingannya.
Walau apa yang berlaku.
Jangan sampai kehilangannya, Anthony.
Kamu tak boleh kehilangannya.
Cik Bridgerton.
Kenapa cik datang? Saya ingat cik tak minat fesyen.
Itu bukan tujuan saya.
Saya cuma mahu tegur sedikit.
Apa?
Awak bekerja untuknya, bukan?
Lady Whistledown?
Aduhai.
Hebatnya imaginasi cik.
Dulu, saya ingat awak Lady Whistledown,
tapi saya silap.
Tapi penghantar barang selalu keluar masuk kedai awak.
Jadi, awak boleh hantar terbitannya kepada pencetak
tanpa mencurigakan sesiapa.
Merepeklah.
"Pn. Delacroix tua, namun kepakarannya sudah terbukti."
Whistledown jarang beri pujian.
Saya tak rasa ramai wanita anggap perkataan "tua" satu pujian.
- Perniagaan awak berkembang selepas… - Cik Eloise.
Bodohlah saya kalau saya mahu terlibat dengan orang yang biadab sepertinya.
Sama bodohnya dengan cik kerana cuba menyiasat saya
setelah laporan Whistledown tentang cik itu.
Bukan begitu?
Pn. Delacroix, kami mahu busana keemasan.
El.
Jumpa saya di luar.
Awak tentu tak mahu jumpa saya tapi dengar dulu.
Whistledown cetak di tempat kerja Theo. Dia beritahu saya semuanya.
Bukankah awak dah berhenti? Kata-katanya tak cukup teruk lagikah?
Dengarlah baik-baik! Saya akan cari dia!
Jangan tengking saya!
Maafkan saya. Saya…
Orang tahu awak berjumpa dengan Theo.
Mereka mengumpat tentang awak dengan lelaki kelas bawahan.
Mustahil awak tak tahu.
Siapa? Siapa yang mengumpat saya?
Orang gaji.
Mereka dengar di rumah mereka. Kakak saya ada tanya saya.
- Saya berjaga-jaga. Awak pasti? - Lady Whistledown dah cukup baik.
Kalau dia tahu tentang rahsia ini, maka…
Masalah keluarga awak sekarang pun dah cukup teruk.
Awak dah terlalu lama mengejarnya.
Dulu, awak suka dia, kemudian, benci. Cukup, saya tak mahu dengar lagi.
Skandal awak akan dilupakan tak lama lagi.
Saya tak sabar tunggu hubungan kita pulih seperti dulu.
Bridgerton. Tessa. Boleh saya sertai kalian?
Lagi ramai, lagi bagus.
En. Bridgerton gembira awak datang
sebelum saya dan lukisan saya buli dia.
Tolong…
Mengagumkan.
- Ini lukisan terbaik awak setakat ini. - Mungkin kita patut meraikannya.
Saya gembira melihat perkembangan awak.
Ramai orang di akademi ini fikir awak hanya akan minum saja.
Kenapa mereka fikir begitu?
Memandangkan cara awak diterima masuk
yang dibuat berdasarkan, yalah…
Rupert.
Beritahulah saya.
Sumbangan besar yang abang awak buat kepada akademi ini.
Awak dapat masuk kerananya.
Saya ingat awak tahu.
Lord Bridgerton.
Syukurlah awak dah sedar.
Dengar kata awak yang jumpa saya dan bawa saya pulang.
Mujur kita berlumba semasa berjumpa di taman itu.
Kalau bukan disebabkan hari itu,
entah apa mungkin menimpa berlaku.
Terima kasih atas bunga itu.
Ada apa-apa lagi?
Saya lawat awak.
Keesokan paginya.
Saya datang untuk minta maaf.
Walaupun hakikatnya, ia tak mencukupi.
Saya ambil kesempatan. Saya…
Bukan itu niat saya, jadi…
- Maafkan saya… - Awak dah kata.
…dan kahwinilah saya.
- Cik Sharma, saya dah datang. - Apa awak buat?
- Saya minta… - Tidak.
Awak tak perlu minta apa-apa.
Kate.
Saya akan pulang ke India.
Selepas berdamai dengan adik saya,
saya akan pulang ke India. Ia muktamad.
Hal kewangan kalian bagaimana pula?
Lady Danbury mahu menaungi mereka untuk musim depan.
Mereka pasti akan berjaya kerana jelas sekali saya tak membantu.
Awak cuba mengelak.
Tolong pergi.
Pergi!
Mungkin kedai jahit lain.
Kedai jahit lain dah bungkus
selepas Lady Whistledown puji Pn. Delacroix.
- Dia tentu rahsiakan sesuatu. - Mungkin.
Tapi dia licik.
Kalau dia terlibat, dia takkan mengaku.
Ini satu lagi petunjuk yang sia-sia.
Biar saya bantu.
Maafkan saya.
Saya…
Ini kerja gila.
- Saya takkan… - Tidak, semua ini kerja gila. Saya…
Kita tak boleh lagi bertemu.
- Awak yang mulakan. - Saya tahu. Saya…
Memang betul.
Maafkan saya kerana membuang masa awak.
Betulkah?
Atau awak mahu berhenti atas sebab lain?
Orang mengumpat kita, Theo.
Biasanya, saya tak pedulikan gosip, tapi ya,
saya ambil berat tentang awak
dan kalau kita terus bertemu begini,
saya takkan memaafkan diri saya jika awak yang menanggung akibatnya.
Saya sepatutnya tahu.
Awak sama saja seperti gadis-gadis lain.
Tak apa, Cik Bridgerton.
Awak cuba merasai dunia saya untuk lebih mensyukuri
hak istimewa keturunan awak.
Pulanglah ke dunia awak,
dan saya juga akan buat demikian.
Maaf, saya gagal bantu awak cari penulis itu.
Semoga berjaya.
Theo.
Kakak!
- Kakak tak sepatutnya bangun sendiri. - Kakak dah sihat.
Dah lama kakak tak sesegar ini dan itu hanya seminggu terlantar di katil.
Musim ini memang mencabar.
Edwina, kakak tahu kamu takkan percaya kakak semula
dengan mudah.
Tapi kakak sanggup cuba, walau berapa lama sekalipun.
Semasa kakak tak sihat, saya cuma mahu kakak pulih semula.
Tapi kakak dah sihat, jadi saya mahu tanya.
Dah lama kakak dan viscount saling menyukai?
- Atau kakak tipu saya selama ini? - Kakak tipu diri sendiri.
Mungkin…
kami saling menyukai, tapi,
kakak hanya sedar apabila semuanya dah terlambat.
Tapi selepas itu, kenapa kakak tak cakap
dan tunggu saya sedar sendiri macam orang bodoh?
Kakak cuba menafikannya.
- Tapi… - Perasaan itu terlalu kuat.
Apabila saya tahu kakak cedera,
saya asyik terfikir betapa saya tak kenal kakak.
Kakak pun tak kenal diri sendiri.
Kakak, saya tak mahu lagi memainkan peranan.
Saya ingin mengenali diri sendiri dan diri kakak
kerana saya mungkin tak suka peranan yang kita mainkan selama ini.
Boleh kita hadiri majlis Featherington tanpa sebarang kepura-puraan?
Adik…
Jangan hadiri kerana saya.
Mulai sekarang, bertindaklah menurut kehendak kakak,
dan bukan kerana orang lain.
Kamu nampak macam patah hati.
Abang tahu tentang patah hati?
Abang tak tahu pun sebenarnya.
Tapi abang dapat rasakannya dalam lukisan.
Dalam potret Gainsborough atau
langit karya Turner.
Bagaimana dengan lukisan Bridgerton?
Kekecewaan.
- Kekeringan ilham. - Pengajian di Akademi Diraja teruk?
Abang penipu, El.
Rupa-rupanya Anthony keluarkan wang supaya abang diterima.
Itu tak bermakna abang tak layak masuk.
Saya juga faham perasaan menjadi penipu.
Berbusana dan berlegar-legar di dewan tarian,
seolah-olah saya orang lain.
Saya tak mahu pergi ke majlis malam ini, walaupun Pen ada di sana.
Dia pun fikir saya bodoh.
Kamu mahukan teman?
Apa? Tak mahulah.
Sebabnya…
Abang tak sibuk.
Mahu jadi pasangan penipu?
Abang.
Gregory.
- Kamu sepatutnya dah tidur. - Saya tak boleh tidur.
- Ada masalah? - Guru bahasa Latin saya fikir begitu.
Dia tengking saya.
Saya fikir saya bodoh.
Maaf kerana mengganggu abang.
- Saya akan… - Tunggu.
Mari sini.
Guru kamu tak fikir kamu bodoh.
Dia rasa abang menakutkan.
Tuntutan abang terhadap dia dan kamu terlalu tinggi.
Juga terhadap semua orang.
Adakah saya sama sepertinya?
Atau dia lebih menyamai abang?
Ayah.
Dia…
Dia seperti kita berdua.
Rasanya dia serius seperti abang,
dan suka mengusik macam kamu.
Betulkah?
Dia pernah letak gam di dalam kasut Benedict.
Kalaulah saya boleh usik dia.
Abang pun harap begitu.
Kita jarang berbual tentangnya, bukan?
Saya tak tahu apa-apa tentangnya.
Itu kerana abang terlalu lambat ambil berat
tentang banyak perkara.
Tiada lelaki lain yang sehebatnya.
Dia memang kelakar, tapi…
dia berani dan tak pernah takut untuk berjuang.
Bukan saja demi keluarga…
tapi juga segala-galanya.
Sayang.
Bagaimana keadaan kamu?
Sihat. Saya rasa sihat.
Kamu belum bersiap untuk majlis itu.
Saya perlu berkemas sebelum pulang dan saya mungkin tak mahu menghadirinya.
Kate.
Ibu harap kepulangan kamu ke India bukan untuk mengelak daripada kesukaran.
Ibu faham perasaan itu
dan percayalah, ia bukan keputusan yang pintar.
- Ibu tak suka lihat kamu begini. - Saya bersalah, ibu.
Atas segala-galanya.
Ibu dan Edwina maafkan kamu.
Tapi saya rasa sebaliknya.
Saya sepatutnya membantu dia,
dan keluarga kita, sebaliknya…
Kamu tak sepatutnya bimbing Edwina seorang diri.
Ibu yang gagal.
- Ibu meratapi pemergian ayah. - Kamu pun.
- Kamu juga dah kehilangan ibu. Kate… - Ibu jaga saya seperti anak sendiri.
Ibu tak pernah membezakan kami.
Saya terhutang segalanya kepada ibu.
Mengarutlah.
Kamu tak perlu cuba mendapatkan kasih sayang keluarga ini.
Ibu sayang kamu sejak kita bertemu.
Kasih sayang bukan boleh ditukar ganti.
Kamu muncul dalam hidup ibu sebagai anak ibu
dan ibu tak pernah anggap kamu sebagai orang lain.
Ibu…
Remuk hati ibu memikirkan yang kamu rasa kamu tak layak disayangi.
Dia mahu melamar saya.
Viscount.
- Apa? - Tapi saya tak sanggup terima.
Dia mahu melamar kerana terpaksa
atas fahaman bodoh kononnya dia bertanggungjawab selepas kami…
Ibu, dia tak cintakan saya.
Saya pun…
Saya tak sanggup setuju.
Sayang.
Menakjubkan.
Bukan?
Mungkin kita boleh anggap ia gambaran perkahwinan saya nanti.
Mungkin kami akan menari bersama.
Mungkin tidak, kalau dia tak mahu menyesal.
Boleh pengsan ibu dibuatnya.
Majlis ini pencapaian terbaik ibu.
Tuanku.
Saya tak sanggup teruskan.
Maaf kerana menghampakan ibu sekali lagi.
Ibu hanya akan rasa hampa jika kamu endahkan pendapat orang.
Kamu bukan begini.
Ibu tak mahu kamu berahsia lagi dengan ibu.
Baiklah.
Kamu dah sampai ke tahap ini.
Rugi rasanya jika kamu berpatah balik.
Mari.
Saya dah sedia.
Rupa-rupanya, Fife sorokkan teman wanitanya di dalam stor.
Selama 20 minit. Tak sangka, bukan?
Pen.
El.
Awak seronok malam ini?
Saya pun tak suka.
Tekaan awak betul.
Tentang Theo.
Saya silap kerana menyukainya.
Saya ikut nasihat awak dan takkan jumpa dia lagi.
Dia tak suka, tapi saya rasa ia perlu.
- Eloise… - Terima kasih kerana melindungi saya.
Awak kawan sejati.
- Jadi pencarian Lady Whistledown… - Dah berakhir.
Saya dah lupakan dia.
Jadi, bolehlah kita bualkan hal lain.
Mari kita mengumpat Lord Fife.
Dengar kata, dia sering bersama Cik Goring di dalam stor.
Entah untuk apa.
Dari mana awak dengar?
Tengoklah, Cik Goring sumbat tisu ke dalam bajunya di tepi meja lemonad.
Ia tentu untuk si dia.
Tajamnya pemerhatian awak.
Saya gembira kerana kakak datang.
Kakak tak nak terlepas malam terakhir kakak bersama kamu.
Kalau begitu, marilah.
Mari kita menari.
- Dengan siapa? - Diri sendiri.
Mereka dah mengata kita macam-macam. Nak mengata apa lagi?
Lagipun, bukankah kecederaan kakak modal terbaik untuk gosip mereka?
Awak sedarkah reputasi kami dah tercalar?
Saya suka buat orang terkejut.
Saya suka lihat rantai awak yang cantik itu.
Lord Featherington yang hadiahkan?
Ia bertatahkan 17 delima.
En. Bridgerton cemburu, ya?
Mempesonakan.
- Tapi cangkuknya dah patah. - Yakah?
Awak mahu saya membaikinya?
Keluarga kami ada pakar barang kemas.
Awak sengaja cari alasan untuk melawat saya, bukan?
Mari ikut saya.
Colin, orang akan mengumpat kalau kita…
Tiada lombong delima di Georgia. Saudara awak, Lord Featherington.
Malangnya saya terpaksa dedahkannya
yang selepas saya siasat dia,
saya percaya dia penipu.
Apa maksud awak?
Jika saya betul, maka rantai ini…
- Penelope? En. Bridgerton? - Apa yang sedang berlaku?
Sebenarnya…
rantai ini palsu, batunya diperbuat daripada kaca.
Seperti awak.
Tergamak awak ambil kesempatan atas para wanita
yang tak dilindungi ayah atau suami ini.
Tapi oleh sebab saya bimbangkan reputasi mereka,
saya akan merahsiakannya.
Tapi saya mahu awak pulangkan semua wang yang awak ambil
dan tinggalkan kota segera.
Ibu?
Biar ibu uruskan. Syukurlah En. Bridgerton ada.
Kita perlu percepatkan rancangan kita.
Wang itu dah di dalam peti.
Esok, kita akan naik kapal pertama yang berangkat ke Amerika.
Itu terlalu awal. Bagaimana dengan anak-anak saya?
- Kita dapatkan mereka kemudian. - Bila agaknya?
Mereka pun boleh ikut kita.
Tapi tentu sukar untuk pujuk mereka supaya lari ke negeri di selatan.
Jika difikirkan, ada juga hikmahnya.
Saya tak perlu lagi mengahwini Prudence.
Peluang untuk kemungkinan lain sudah terbuka.
Bukan begitu?
Kita patut kembali ke majlis.
- Colin. - Awak tak apa-apa?
Rasanya.
Bagus, kerana sekarang, kita akan menari.
Berjam-jam saya memikirkan kata-kata amaran itu.
Kalau dia tak kembalikan wang itu dan tinggalkan kalian,
saya akan beri amaran lain pula.
Awak mengagumkan, Colin. Terima kasih kerana melindungi kami.
Saya akan sentiasa melindungi awak, Penelope.
- Awak istimewa bagi saya. - Awak juga istimewa…
bagi saya.
Kakak takkan dapat mengelak daripadanya.
Kakak pun tak patut cuba. Setidaknya, jangan buat kerana saya.
Tunjuklah diri kakak yang sebenar.
Tunjukkan kelucuan, keberanian dan perasaan kakak.
Turutilah kata hati
setelah sekian lama kakak mengabaikannya.
Bertahun-tahun kakak menyumbangkan segenap tenaga kepada saya.
Sekarang, buatlah untuk diri sendiri.
Lord Bridgerton.
Cik Sharma.
Saya baru saja mahu keluar.
Kita patut saling menjauhkan diri memandangkan…
Mungkin kita tak patut.
Mungkin semua yang memerhati akan kasihankan saya.
Saya menari
tak lama selepas kepala saya cedera teruk.
Mungkin saya perlukan seseorang
untuk pastikan saya selamat.
Mungkin awak orang pertama yang saya jumpa.
Ini berapa?
Tiga.
Awak tak mahu pelawa saya menari?
Buat kali terakhir?
Adakah awak akan kata "ya"?
Awak mahu berhenti?
Tumpukan pada muka saya.
Jangan pedulikan orang lain.
Mengejutkan.
Sebab itukah perkahwinan adiknya dibatalkan?
Tidak.
Ia tak diteruskan kerana beta sengaja tukar fikiran.
Lady Whistledown pun tak tahu mengenainya.
Mereka umpama pinang dibelah dua.
Memang benar.
Bukan begitu?
- Ya, tuanku. - Benar.
Sudah tentu, tuanku.
Tapi kenapa orang lain tak menari?
Cik Edwina,
beta ada ceritakan tentang anak saudara beta?
Dia putera,
dan masih belum berpunya.
Perhatian, sila keluar.
Ada kejutan untuk anda semua.
Eloise.
Dari mana awak dapat wang ini?
- Kenapa awak selongkar barang saya? - Jawab soalan saya.
Ia bukan urusan awak.
Bukan urusan saya. Begitu, ya?
Apa sebenarnya urusan awak, Pen?
Cara awak bergosip malam ini amat mengejutkan
kerana saya tak pernah dengar awak cakap begitu.
Awak mungkin pernah bergosip, tapi saya baru mendengarnya malam ini.
Bunyinya macam saya biasa dengar.
Kata-kata awak.
Bukan saja kandungan atau topik,
tapi coraknya.
Seolah-olah ia ditulis.
Kenapa agaknya?
Awak baca terlalu banyak akhbar Whistledown
hingga suaranya bergema di fikiran awak.
Pada mulanya, saya fikir begitu.
Tapi saya juga teringat
betapa awak selalu meminggirkan diri di majlis,
untuk mengumpulkan segala macam gosip
dan ketika saya luahkan kebencian terhadap amalan pemilihan permata,
Whistledown turut menyokongnya.
Awak juga satu-satunya orang yang tahu tentang kehamilan Cik Thompson.
Mustahil awak…
Kemudian awak kata yang orang mengumpat
tentang saya dan Theo.
Tapi kalau ia betul, Whistledown tentu dah lama melaporkannya.
Sebab itu awak bekerjasama dengan Pn. Delacroix.
Awak tahu dia bukan lagi suspek saya.
Awak juga tahu ini bersifat peribadi.
Eloise, maafkan saya.
Awak betul tentang semuanya.
- Saya cuba melindungi awak. - Betulkah?
Dengan menulis tentang saya
dan menyebarkan rahsia yang saya beritahu awak?
Saya mahu ratu yakin awak bukan orangnya. Saya mahu selamatkan awak.
Awak cuma mahu selamatkan diri sendiri
dan awak mahu terus mengaut untung biarpun orang lain merana.
Termasuklah Cik Thompson, abang saya,
keluarga saya, keluarga awak.
Saya tamatkan persahabatan dengan Theo kerana awak!
Dia menggembirakan saya
tapi semuanya dah tiada kerana awak pentingkan diri sendiri.
Saya terseksa kerana merahsiakannya
daripada awak, dan semua orang selama ini!
Whistledown saja peneman saya tapi saya dah tinggalkan dia.
Saya dah serik.
Saya memang penulis itu,
tapi saya tinggalkannya kerana awak.
Saya tak kenal awak sebenarnya.
Di mata saya sekarang, awak amat menyedihkan.
Berkurung di bilik ini,
menulis lembaran skandal awak,
memburukkan semua orang kerana awak tak berani
untuk mempertahankan diri di dunia sebenar.
Awak memang lain daripada yang lain
dan yang pasti, awak terpinggir.
Setidaknya, saya buat sesuatu.
Awak cuma pandai cakap saja.
Awak bina impian menggunung,
tapi saya yang buat pencapaian hebat dan awak rasa tercabar, bukan?
Jadi, siapa awak sebenarnya?
Saya tak mahu berjumpa atau bercakap dengan awak lagi.
Di situ saja.
Sambutan sebenar akan bermula sebentar lagi.
Memandangkan kita akan pergi,
setidak-tidaknya, kita anjurkan majlis perpisahan yang luar biasa.
Saya yang anjurkan majlis perpisahan yang luar biasa
untuk awak.
Saya dah suruh orang gaji kemas semua barang keperluan asas awak
dengan wang yang cukup untuk awak pergi ke Amerika
dan tinggalkan kami sekeluarga.
- Bukankah kita akan pergi bersama? - Tidak.
Awak akan pergi.
Seorang diri.
- Portia… - Jangan sentuh saya lagi.
Portia, kita sepasukan.
Malah, kita pasukan yang hebat.
Saya ada pasukan sendiri.
Mereka tiga gadis muda yang menjengkelkan dan suka melawan,
tapi mereka pasukan saya.
Awak tak peduli tentang mereka, jadi pergilah dengan orang kegemaran awak.
Diri awak sendiri.
Rancangan ini kita buat bersama.
Malah, ia cadangan awak.
Awak fikir orang percaya lelaki yakin dan sopan seperti awak
perlu bantuan wanita untuk merancang muslihat?
Wanita yang juga telah ditipu
supaya melaburkan semua wangnya untuk perniagaan palsu itu.
Rekodnya ada.
Saya akan simpan sebahagian besar wang itu
untuk menyara diri saya dan anak-anak saya.
Saya dah suruh Pn. Varley palsukan tandatangan pada dokumen
yang mengatakan bahawa sebaik saja saya dapat cucu lelaki,
estet ini jadi milik mereka.
Varley pandai menggunakan pen.
Orang ramai tentu mengamuk apabila mereka tahu yang awak dah lari
dengan wang mereka yang awak peroleh secara haram.
Awak boleh jelaskan sekarang kerana mereka…
Awak kejam.
Saya ibu.
Keadaan awak pergi pun sama seperti awak tiba dulu.
Tanpa harta.
Kalian nampak Eloise?
Eloise Bridgerton?
- Penelope Featherington? - Cara awak menari dengannya menarik.
- Awak cuba pikat dia, Bridgerton? - Awak gila?
Saya takkan sekali-kali memikatnya.
Kalau mati hidup semula pun saya takkan pikat.
Saya akan tinggalkan akademi itu.
Apa?
- Kenapa? - Saya tahu tentang sumbangan abang.
Abang cuba membantu, tapi cara abang salah.
Mungkin abang sedar yang saya sebenarnya tak berbakat.
Sudah. Jangan jadi macam abang.
Kalau kamu mahu melukis, lukislah.
Ia antara puluhan bakat kamu.
Tapi kamu paling pandai
mengesan keperluan orang yang mereka sendiri tak sedar.
Abang baru menyedarinya sekarang,
tapi abang takkan buat begitu kalau bukan kerana kamu.
Selamat malam, abang.
Awak masih akan pulang ke India?
Adik dan ibu saya dah memaafkan saya.
Ratu pun dah selamatkan reputasi kami daripada musnah.
Awak sayang keluarga awak.
Seperti awak sayang keluarga awak.
Saya takut kehilangan awak.
Sebab itu saya tak melawat selepas awak cedera.
Saya tak sanggup…
Saya mencintai awak.
Sejak saat kita berlumba di taman itu.
Juga setiap kali kita menari, bersiar-siar,
setiap kali kita bersama dan berjauhan.
Awak tak perlu terima cinta saya atau membalasnya
kerana awak memang begitu,
tapi awak tentu tahu
di lubuk hati awak.
Awak tentu merasainya seperti saya.
Saya cintakan awak.
- Lidah saya terasa kelu. - Kata-kata tak perlu.
Saya tak rasa tiada kata-kata yang sesuai…
selain saya juga mencintai awak.
Saya mahu kehidupan yang sesuai untuk kita.
Saya tak sempurna,
tapi saya sedia mengetepikan keangkuhan saya
kerana saya tak mampu hidup tanpa awak
dan sebab itu saya mahu mengahwini awak.
Awak tentu tahu bahawa setiap hari,
awak akan menjengkelkan saya.
Adakah itu bermakna awak setuju, Kathani Sharma?
Ya.
Ya, saya setuju.
Nampaknya,
akhirnya kita berdua sependapat.
Nampaknya begitulah.
Orang kata
kesenyapan lebih berkuasa daripada kata-kata.
Saya faham benar kata-kata itu.
Tuduhan awak tentang Lord Featherington betul.
Maaf atas kejadian tempoh hari. Saya buat untuk dapatkan kepercayaannya.
Saya gembira, tapi tak bangga.
Saya faham.
Tapi awak patut minum juga.
Saya beritahu mereka kelab ini milik lelaki mulia
yang hidangkan arak yang sedap.
Mereka mahu rasa sendiri.
Saya terhutang budi kepada awak, En. Mondrich.
Terima kasih.
Singsing lengan baju awak.
Kita ada pelanggan.
Kesenyapan mendedahkan kebenaran.
Agaknya kita semua cuma perlu
mendengarnya.
Saya tahu ada kalanya kita perlu berdiam diri.
Namun, ada kalanya, ia tidak perlu.
Wahai pembaca yang dikasihi,
anda fikir saya telah mendiamkan diri,
tapi anda silap,
kerana sesungguhnya anda sudah patut tahu
bahawasanya penulis ini tidak mampu berdiam diri selamanya.
Yang benar,
Lady Whistledown.
Viscountess.
Hebatnya awak hari ini.
Awak pun tahu saya patuh dalam menunaikan tanggungjawab.
Mungkin awak mahu bercumbu lagi
memandangkan awak sangat
patuh.
Tapi sekarang,
kita perlu jumpa keluarga awak
sebelum mereka sedar yang kita tak endahkan mereka.
Ya! Tengoklah dia!
Ya, kamu dah boleh berjalan.
Dah enam bulan melancong, sekarang, turun tangga pun ambil enam jam.
Enam jam tak terasa bagi pengantin baru.
Itu pun mereka.
Ya.
Panjang umur.
Boleh kita mula bermain?
Kamu mahu mengatasi kekalahan yang sudah pasti, ya?
Kami dah pilih, yang tinggal cuma kayu pukul pembunuh.
- Saya punya! - Saya punya!
- Tak apa. - Guna saja yang merah jambu.
Ia padan dengan muka abang apabila abang kalah nanti.
- Siapa akan mula dulu? - Newton!
Mungkin Newton.
- Newton! - Newton!
Itu maknanya permainan dah bermula.
- Newton dah guna giliran awak. - Itu tak kira.
Newton anjing awak.
- Kini ia milik awak juga. - Kita tak pernah buat perjanjian begitu.
Itu antara awak dan Newton.
- Ia tak dengar cakap saya. - Awak ingat saya akan dengar?
Nampaknya mereka dah tarik diri.
- Taklah! - Jangan harap!
Melainkan kita mahu naik ke atas semula?
Dan mengaku kalah?
Tidak sekali-kali.
CAROLE PRENTICE DALAM INGATAN
Terjemahan sari kata oleh Noorsalwati Nordin